HeTree/MevakerConcSen huggingface dataset:
ניתוח התוצאות העסקיות של התע"א בשנים האחרונות מעיד על קשיים רבים איתם מתמודדת החברה, כגון: שיעורי רווחיות קטנים בפעילותה האזרחית; שונות גבוהה ברווחיות בין החטיבות והיחידות העסקיות; פריון נמוך בתחומי הפעילות האזרחיים לעומת תחומי הפעילות הצבאיים; תזרים מזומנים שלילי מפעילות שוטפת בשנת 2019 ובמחצית הראשונה של 2020 המושפע בין היתר מפיגור בפירעון חובות משהב"ט; פער מסוים בביצוע אבני דרך בפרויקטים; השקעה נמוכה יחסית במו"פ עצמי וברכוש קבוע; וקשיים במימוש מיזוגים ורכישות.
בחלק מהמדדים העסקים והפיננסיים מצבה של התע"א נחות לעומת מצבן של חברות מתחרות בארץ ובעולם, דבר שאף הוא מעיד על הקשיים שהיא מתמודדת עימם ומדגיש אותם.
על רקע קשיים אלה, מתקיימים כמה תהליכים לשיפור מצבה של התע"א, ובהם: החברה הכינה תוכנית אסטרטגית מקיפה בשנת 2018 ; רשות החברות קבעה בשיתוף התע"א יעדים פיננסיים ארוכי טווח לפעילותה; ורשות החברות, משהב"ט, משרד האוצר והתע"א פועלים לקידום הנפקת מניות מיעוט של התע"א, בין היתר מתוך כוונה להזרים מקורות כספיים לחברה ולהגביר את האוריינטציה העסקית שלה.
בהקשר זה יצוין כי בשנת 2019 ובמחצית הראשונה של שנת2020 חל שיפור ברווח התפעולי והנקי של התע"א.
מומלץ כי התע"א, בשיתוף רשות החברות, תמשיך לפעול להוצאתה אל הפועל של התוכנית האסטרטגית, תוך מעקב צמוד אחר יישומה.
עוד מומלץ כי התע"א תעשה שימוש מושכל בתקבולי ההנפקה לכשיתקבלו בהתאם לאמור החלטת ההפרטה מנובמבר 2020 בין הית ר לחיזוק ולביצור של חוסנה הכלכלי בתחומים כגון: פיתוח עסקי; השקעה בטכנולוגיות, במחקר ובפיתוח, במיזמים בעלי פוטנציאל עסקי משמעותי ובחידוש ציוד.
זאת בד בבד עם המשך בחינה של פעילות החברה בטווח הקצר ושל יעדיה העסקיים בטווח הארוך, בדגש על זיהוי של ענפי פעילות נושאי הפסד או תשואה לא מספקת יחסית לחלופות, ונקיטת צעדים לביטולם אם יימצא שהפעילות בהם אינה כדאית.
נוסף על כך, בהתאם לאמור בהחלטת ההפרטה מנובמבר 2020 - ,מומלץ כי משרד האוצר רשות החברות, רמ"י והתע"א יפעלו להסדרת רישום המקרקעין לו עשויה להיות השפעה מהותית על פעילות החברה ועל ושווייה.
| 1307 | דוחמבקר המדינה | אדרב התשפ״ב | מרץ2022 .
התעשייה האווירית לישראל בע"מ (להלן - התע"א), אלתא מערכות בע"מ (להלן - אלתא)2 ורפאל מערכות לחימה מתקדמות בע"מ (להלן- רפאל) הן חברות ממשלתיות ביטחוניות.
חוק החברות הממשלתיות, התשל"ה-1975 (להלן- חוק החברות הממשלתיות), מסדיר את הקמתן, ארגונן ופעולותיהן של חברות ממשלתיות וחברות בנות ממשלתיות ואת הפיקוח הממשלתי עליהן, וכן מרכז הוראות מיוחדות הנוגעות להן, כגון לגבי הקמת חברות ורכישת מניות בחברות קיימות.
בחוק החברות הממשלתיות נקבע כי חברה ממשלתית היא חברה שיותר ממחצית כוח ההצבעה באספותיה הכלליות או הזכות למנות יותר ממחצית מספר הדירקטורים שלה הם בידי המדינה או בידי המדינה יחד עם חברה ממשלתית או חברה בת ממשלתית.
בעניינים שלא נדונים בחוק זה חלים על חברה ממשלתית דיני החברות הכלליים, ובהם חוק החברות, התשנ"ט-1999 (להלן- חוק החברות).
נוסף על כך נקבעו בחוק החברות הממשלתיות תפקידי רשות החברות הממשלתיות (להלן - רשות החברות), ובכלל זה ייעוץ לממשלה ולשרים האחראים לחברות הממשלתיות בעניינים הנוגעים לחברות אלו (להלן - השרים הממונים) 3 , ייעוץ וסיוע לחברות הממשלתיות בניהול עסקיהן ומעקב רצוף אחר פעילותן, הגשמת מטרותיהן, מהלך עסקיהן ומצבן הכספי.
עוד נקבע בחוק כי רשות החברות תטפל ותסייע בארגון ובמכירה של מניות החברות הממשלתיות ותטפל בביצוע החלטות הפרטה של חברות ממשלתיות שתקבל ועדת השרים לענייני הפרטה.
כמו כן נקבע בחוק כי הפרטה של חברה היא בין היתר פעולה שמטרתה להביא להקטנת חלקה של הממשלה בהון המניות של החברה, בשיעור של 10% .
או יותר, כגון באמצעות מכירת מניותיה בעניין הפרטה החוק חל גם על חברה בת ממשלתית.
מיזוגים4 ורכישת חברות5 משמעם מהלך השתלבות בין שתי חברות או יותר בעלות היקפי פעילות זהים או שונים.
עד לשנות התשעים של המאה העשרים מיזוגים ורכישות של חברות נבעו בעיקר .
2 אלתא היא חברה ממשלתית כהגדרתה בחוק החברות הממשלתיות , התשל"ה -1975 , וגם חברה בת ממשלתית כהגדרתה בחוק זה, מכיוון שיותר ממחצית כוח ההצבעה באספותיה הכלליות או הזכות למנות יותר ממחצית מספר הדירקטורים שלה הם בידי התע"א.
אלתא היא החברה בת הממשלתית היחידה שהתע"א מחזיקה.
ההתייחסות בדוח זה לאלתא כחברה ממשלתית או כחברה בת ממשלתית היא לפי העניין.
3 במועד ביצוע הביקורת לגבי החברות הממשלתיות הביטחוניות- שר הביטחון ושר הדיגיטל הלאומי.
נסגר משרד הדיגיטל הלאומי 4 מיזוג- העברה של כלל הנכסים וההתחייבויות של החברה הנרכשת (חברת היעד) לחברה הרוכשת (החברה הקולטת) אשר עקב כך החברה הנרכשת חדלה להתקיים.
5 רכישת חברות- השגת החזקה של החברה הרוכשת בחברת הנרכשת, כאשר החברת הנרכשת ממשיכה להתקיים.
על פי אתר המרשתת Investopedia ( www.
com/t erms/m/mergersandacquisitions.
) ,חלקים מקטע זה מתבססים בין היתר על ספרו של עופר זקסמיזוגים ורכישות במציאות הדינמית של הה יי- טק בישראל הצלחה או כישלון?
ממצאי מחקרים ומדריך ליזם, למנהל ולחוקר (2020.
| 1318 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות מהצורך של ארגונים בצמיחה, בגיוון ובאגבור (סינרגייה)6 .
מאז השתנו מניעי הפעילות, בין היתר נוכח ההאצה הטכנולוגית, התחרות העולמית בשווקים והאסדרה (רגולציה) 7 .
בשל השינויים התכופים בהיבטים אלו חברות מתקשות לשמור על עדכניות, ולכן עליהן לרכוש יכולות טכנולוגיות וידע.
זאת בין היתר באמצעות מיזוגים, רכישת חברות ומיזמים משותפים.
המיזוגים והרכישות אמורים בין היתר להביא לשיא את הערך המוסף של החברה הרוכשת, לשפר את ביצועיה (סינרגיות), להגביר את הצמיחה שלה, לשפר את מצבה התחרותי, למקסם את נתח השוק שלה ואת רווחיותה בעקבות היתרונות לגודל, ולהשפיע על עלויות שרשרת האספקה שלה.
בשנת 2019 היה ההיקף הכספי של המיזוגים והרכישות בעולם כ-4.
1 טריליון דולר8 , מתוכם כ-476 מיליארד דולר9 בתעשיית הטכנולוגיה; ובישראל- כ-20.
4 מיליארד דולר10, מתוכם כ-9.
1 מיליארד דולר במגזר ההיי-טק (טכנולוגיה עלית).
התע"א, אלתא ורפאל הן חברות טכנולוגיות המושפעות מהשוק המקומי והעולמי ומטכנולוגיות חדשות.
בעקבות ההתפתחויות הטכנולוגיות הניכרות בשנים האחרונות והצפויות להיות בעתיד יש חשיבות לביצוע מיזוגים ורכישות גם על ידי החברות האמורות.
סיבות נוספות לביצוע מיזוגים ורכישות על ידיהן הן דרישות אסדרתיות שקובעות מדינות זרות, ובהן הצורך להקים חברות מקומיות ולבצע תכולות עבודה ניכרות מהפיתוח ומהייצור במדינת היעד.
לפיכך המיזוגים והרכישות הפכו לחלק חשוב בתוכניות האסטרטגיות של החברות הממשלתיות הביטחוניות.
בהצעת החלטה של ועדת השרים לענייני הפרטה בעניין הפרטת התע"א מנובמבר 2020 צוין כי התע"א פועלת בשוק בין-לאומי תחרותי ביותר 11 ובשוק מקומי רווי תחרות.
שווקים אלו מאופיינים בשנים האחרונות בגידול מהותי בצמיחה ובתחרות, ומתקיימים בהם תהליכי מיזוג בולטים.
עוד צוין בהצעת ההחלטה כי התע"א סובלת מרווחיות נמוכה נוכח כמה סיבות, כגון קיפאון בגידול ובצמיחה והיעדר אופטימיזציה בהחלטות אם לפתח ולייצר באמצעים פנימיים או באמצעים חיצוניים.
כמו כן צוין בהצעה כי כדי שהתע"א תוכל לעמוד במטרותיה העסקיות ולהבטיח את ביצועיה העסקיים, עליה בין היתר לשפר את יכולתה לרכוש חברות רלוונטיות.
אשר לרפאל, גם היא פועלת בשווקים התחרותיים בארץ ובחו"ל בתחום הביטחון ועומדת בפני אתגרים הדומים לאלה של התע"א, בין היתר בנוגע לצורך במיזוגים וברכישות של חברות.
6 )אגבור (סינרגייה- פעולה משותפת של שני גורמים או יותר המביאה לתוצאה טובה יותר מצירוף הפעולות של כל גורם בנפרד.
7 אסדרה (רגולציה) - שם כולל להסדרת פעילויות שונות במדינה באמצעות חוקים, תקנות, כללים ועוד.
8 לפי נתוני חברת המחקר Dealogic , כפי שפורסמו במרשתת באתר החברה dealogic.
9 לפי נתוני חברת Statistica בעניין Total deal value of technology industry mergers and acquisitions (M&A) worldwide from 2004 to 2020 10 לפי דוח המיזוגים והרכישות השנתי של PwC Israel לסיכום שנת2019 .
הנתון לגבי מגזר ההיטק אינו כולל עסקאות חריגות.
11 השוק התעופתי והביטחוני- aerospace and defense .
| 1319 | דוחמבקר המדינה | אדר ב התשפ״ב | מרץ2022 .
ה | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות .
בחודשים ספטמבר 2020 עדאוגוסט 2021 בדק משרד מבקר המדינה אתתהליכי האישור של הקמת חברות ורכישת מניות בחברות קיימות על ידי התע"א, אלתא ורפאל והחברות הבנות שלהן.
השלמות בוצעו עד נובמבר 2021.
ב ביקורת נבדקו בעיקר המסד הנורמטיבי הנוגע להקמת חברות ולרכישת מניות, הניסיונות של רשות החברות להקל באסדרה הקיימת, התאמת המיזוגים והרכישות שמבצעות התע"א ורפאל לתוכניות האסטרטגיות שלהן, והשינויים בערכן של השקעות התע"א, אלתא ורפאל בחברות שהקימו ובחברות שאת מניותיהן רכשו בשנים 2017 - 2020 .
הביקורת נעשתהבתע"א, ברפאל, ברשות החברות, במשרד הביטחון (להלן - משהב"ט) ובמשרד הכלכלה והתעשייה.
הדוח שבנדון הומצא לראש הממשלה ולוועדה לענייני ביק ורת המדינה של הכנסת ביום 30.
מתוקף הסמכות הנתונה למבקר המדינה בסעיף17 (ג) לחוק מבקר המדינה, התשי"ח-1958 ובשים לב לנימוקי הממשלה, לאחר היוועצות עם הגופים האמונים על אבטחת]נוסח משולב[ המידע הביטחוני ובתיאום עם יו"ר הכנסת, משלא התכנסה ועדת המשנה שלהוועדה לענייני ביקורת המדינה, הוחלט לפרסם דוח זה תוך הטלת חיסיון על חלקים ממנו.
נתונים על החברות המוחזקות על ידי התע"א, אלתא ורפאל .
בלוחות ובתרשימים ש להלן מצוינים נתונים על מספר החברות המוחזקות 12 ,על ידי התע"א אלתא ורפאל, שיעורי ההחזקה והמקום הגיאוגרפי של החברות.
הנתונים נכונים ל- 31.
12 חברה מוחזקת- חברה מאוחדת, דהיינו חברה שדוחותיה הכספיים מאוחדים עם דוחות התאגיד, או חברה מאוחדת באיחוד יחסי או חברה כלולה.
איחוד דוחות כספיים - רישום דוחות כספיים של קבוצת חברות (הרוכשת והנרכשות), כאשר הנכסים, ההתחייבויות, ההכנסות וההוצאות של החברה הרוכשת ושל החברות הנרכשות מוצגים כדוחות כספיים של ישות כלכלית אחת.
חברה כלולה - ישות שלמשקיע בה יש השפעה מהותית, דהיינו כוח להשתתף בהחלטות בדבר המדיניות הפיננסית והתפעולית של הישות המושקעת, אך כוח זה אין פירושו שליטה או שליטה משותפת באותה המדיניות.
| 1320 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות לוח 1: שיעורי ההחזקה של התע"א, אלתא והחברות הבנות שלהן בחברות מוחזקות פעילות, והמקום הגיאוגרפי שלהן .
המקום/שיעור ההחזקה 100% מעל 50% .
אסיה ואוסטרליה 6 1 2 4 13 .
סה"כ חברות 16 2 11 17 46 .
על פי מסמכי התע"א ואלתא, בעיבוד משרד מבקר המדינה * חברה אחת - שותפות של אלתא ורפאל.
תרשים 1: מספר החברות המוחזקות הפעילות על ידי התע"א, אלתא והחברות הבנות שלהן, והמקום הגיאוגרפי שלהן .
על פי מסמכי התע"א ואלתא, בעיבוד משרד מבקר המדינה.
| 1321 | דוחמבקר המדינה | אדר ב התשפ״ב | מרץ2022 .
תרשים 2: שיעורי ההחזקה של התע"א, אלתא והחברות הבנות שלהן בחברות מוחזקות פעילות, והמקום הגיאוגרפי שלהן .
על פי מסמכי התע"א, בעיבוד משרד מבקר המדינה.
לוח 2 : שיעורי ההחזקה של רפאל והחברות הבנות שלה בחברות מוחזקות פעילות, והמקום הגיאוגרפי שלהן .
המקום /שיעור ההחזקה 100% מעל 50% .
אסיה ואוסטרליה 4 1 0 4 9 .
סה"כ חברות 13 1 14 11 39 .
על פי מסמכי רפאל, בעיבוד משרד מבקר המדינה * חברה אחת - שותפות של אלתא ורפאל.
| 1322 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות תרשים 3 : מספר החברות המוחזקות הפעילות על ידי רפאל והחברות הבנות שלה, והמקום הגיאוגרפי שלהן .
על פי מסמכי רפאל, בעיבוד משרד מבקר המדינה.
תרשים 4: שיעורי ההחזקה של רפאל והחברות הבנות שלה בחברות מוחזקות פעילות, והמקום הגיאוגרפי שלהן .
| 1323 | דוחמבקר המדינה | אדר ב התשפ״ב | מרץ2022 .
מהלוחות והתרשימים עולה כי מרבית ההחזקות של התע"א, אלתא ורפאל בחברות בישראל (ההחזקות ב-34 מתוך35 ,חברות97% ) הן בשיעור של50% ,או פחות.
דהיינו התע"א, אלתא ורפאל אינן מחזיקות בדרך כלל בישראל בחברות בנות ממשלתיות כהגדרתן בחוק החברות הממשלתיות.
מכאן עולה כי 3% ( מהחברות המוחזקות1 מתוך 35 .
חברות) הן חברות בנות ממשלתיות המוחזקות בישראל .
מאפייני השוק הביטחוני העולמי .
באוגוסט 2018 שלחה התע"א לרשות החברות מכתב בעניין קידום הליך ההנפקה של עד מחצית הון המניות של התע"א לציבור בבורסה לניירות ערך בתל אביב בע"מ.
במכתב צוין כי התע"א היא חברה עסקית טכנולוגית מובהקת, כי כ-80% מהכנסותיה מתקבלות מיצוא, וכי היא פועלת בשוק חופשי רווי תחרות בין היתר מול חברות ענק, כגון חברת בואינג, וזאת בדומה לחברות שאינן ממשלתיות.
התע"א פירטה במכתבה את מאפייני השוק התחרותי בעולם בין היתר בעניין החרפת התחרות נוכח הכניסה המוגברת של חברות אמריקאיות, אירופאיות, רוסיות וסיניות לשווקי ם שבהם פועלת התע"א; התגברות מתן העדפה לתעשיות ביטחוניות מקומיות במדינות זרות שהן הלקוחות של התע"א, בין היתר באמצעות החמרת הדרישות לבצע בהן רכש, דבר המחייב להקים או לרכוש חברות בחו"ל כדי להתמודד במכרזים; צמצום צפוי ברכישות של משהב"ט מהתעשיות הביטחוניות הממש לתיות, נוכח מגבלות מזכר ההבנות בנוגע לסיוע הביטחוני מארצות הברית (להלן - ארה"ב)13 ; והצורך בהשקעות גבוהות בתחומי הטכנולוגיה, התשתיות והמחקר והפיתוח.
צורך זה גורם לכך שהשוק שבו מתחרה התע"א מתאפיין ברכישות ובמיזמים משותפים של החברות, כאמצעים לחדירה לשווקים חדשים, לקיצור זמני הפיתוח באמצעות רכישת טכנולוגיות ולהשגת אגבור בייצור באמצעות היתרונות לגודל.
לקראת דיון שקיימו רשות החברות ורפאל ביולי 2019 הכינה רפאל מסמך שעניינו האסדרה הרלוונטית לגמישות עסקית ותפעולית של חברה בת ממשלתית.
במסמך צוין כי בעולם העסקי נדרשות חברות טכנולוגיה לצמוח גם באופן לא-אורגני באמצעות מיזוגים, רכישות והשקעות במיזמים משותפים עם גורמים אחרים, כדי להשיג אגבור בעל ערך מוסף.
זאת בפרט כשמדובר בחברות הפועלות בשוק העולמי ומתמודדות עם חברות גדולות מהן במידה ניכרת.
נוסף על כך צוין במסמך האמור כי בעולם הפיתוח העסקי נדרשת בין היתר מהירות תגובה, וכי דבר זה הוא קריטי לביצוע הרכישות והמיזוגים.
בדצמבר 2008 נתנה הממשלה לתע"א, לאלתא ולרפאל אישור מראש להקים חברות ולרכוש מניות בחברות קיימות 14 בתנאים מסוימים (להלן - המסלול הירוק).
בדברי ההסבר להצעת החלטת הממשלה בעניין המסלול הירוק נכתב כי הקמת חברות או רכישת מניות בחברות קיימות הן פעולות שחברות ביטחוניות מבצעות באופן שוטף כחלק משגרת עסקיהן, וכי מדובר במגמה .
13 בספטמבר2016 חתמו נציגי ממשלות ישראל ואה"ב על מזכר הבנות בענייןסיוע ביטחוני לישראל ותוכניות הגנה משותפות לשתי המדינות מפני טילים ורקטות לשנים 2019 - 2028.
14 /החלטה חכ164 של ועדת השרים לענייני חברה וכלכלה (הקבינט החברתי-כלכלי) מדצמבר 2008 .
ההחלטה קיבלה באותו חודש תוקף של החלטת הממשלה 4340 /(חכ164.
| 1324 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות מתגברת בשנים האחרונות.
זאת נוסף על גידול בפעילות העסקית של החברות הממשלתיות הביטחוניות, שגורם אף הוא לגידול בבקשות להקמה או לרכישה כאמור (בעניין המסלול הירוק ראו בהמשך).
חברות ביטחוניות וגופים ביטחוניים בעולם .
בתרשימים 5 ו-6 מפורטים נתונים על 50 החברות הביטחוניות המובילות בעולם בהיקף מכירותיהן בשנת 202015 , בחלוקה למדינות, ובהן17 ,חברות בבעלות ממשלתית מלאה, חלקית ישירה או עקיפה ו-33 חברות שלממשלה אין מניות בהן.
בשנת2020 הסתכם היקף המכירות של 50 החברות האמורות בכ- 1,108 מיליארד דולר, מתוכם495 ( מיליארד דולר45% ) בשוק הביטחוני.
תרשים 5: 50 החברות הביטחוניות המובילות בעולם בהיקף מכירותיהן בשנת 2020 , בחלוקה למדינות .
על פי אתרי המרשתת Defens News .
וויקיפדיה, בעיבוד משרד מבקר המדינה * מטה החברה נמצא בהולנד, והמשרד הראשי שלה נמצא בצרפת.
15 מקור הנתונים: אתר המרשתת DefenseNews ( www.
com )- רשימת100 החברות הביטחוניות המובילות בעולם לשנת 2021 לפי היקף מכירותיהן לשנת2020.
| 1325 | דוחמבקר המדינה | אדר ב התשפ״ב | מרץ2022 .
תרשים 6: המדינות שבהן היה בשנת 2020 המספר הרב ביותר של חברות ביטחוניות מובילות בבעלות ממשלתית מלאה, חלקית, ישירה או עקיפה .
וויקיפדיה, בעיבוד משרד מבקר המדינה * בבעלות הקרן Turkish Armed Forces Foundation .
מהתרשימים עולה כי מרבית החברות הביטחוניות המובילות בעולם בהיקף מכירותיהן בשנת 2020 שהן בבעלות ממשלתית מלאה או חלקית נמצאות בסין, ברוסיה, בצרפת ובישראל (13 מ-17 ,%76) , ואילו במרבית המדינות המערביות16 (8 מ-10 ,%80) , ובהן ארה"ב ובריטניה, אין חברות ביטחוניות בבעלות ממשלתית כלשהי.
נוסף על החברות הביטחוניות פועלים במדינות שונות גופים ממשלתיים שעוסקים בנושאים הנוגעים לפיתוח ולייצור של אמצעי לחימה (להלן - אמל"ח).
בארה"ב פועלת סוכנות ממשלתית לפרויקטים מחקריים מתקדמים17 , באחריותו של משרד ההגנהשל ארה"ב.
הסוכנות עוסקת בפיתוחים טכנולוגיים עבור צבא ארה"ב ועבור צבאות אחרים ולשימושים אזרחיים.
ברוסיה פועלת קרן למחקרים מתקדמים, באחריותה של הממשלה.
הקרן עוסקת ביישום המחקר והפיתוח בהתאם לאינטרסים הביטחוניים של רוסיה.
אשר לישראל, המינהל למחקר, פיתוח אמצעי לחימה ותשתית טכנולוגית (מפא"ת) הוא גוף משותף למשהב"ט ולצה"ל18 המופקד על המחקר והפיתוח של אמל"ח ועל תשתית טכנולוגית ביטחונית, כדי להבטיח שלמדינה תהיה יכולת לפתח את האמל"ח הדרוש לבניין כוחו של צה"ל ולעוצמתו.
בהגדרת המדינות המערביות נכללו הולנד, שוודיה, יפן, גרמניה, דרום קוריאה, איטליה, בריטניה, ישראל, צרפת וארה"ב 17 Defense Advanced Research Projects Agency – DARPA 18 ראש מפא"ת כפוף למנכ"ל משהב"ט בנושאים שבתחומי אחריות משהב"ט, ולרמטכ"ל- בנושאים שהם בתחומי האחריות של צה"ל.
תוכנית העבודה של מפא"ת מובאת לאישורם של סגן הרמטכ"ל, הרמטכ"ל ומנכ"ל משהב"ט.
| 1326 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות מומלץ כי משהב"ט יקיים עבודת מטה לבחינת מבנה האחזקה בחברות ממשלתיות ביטחוניות בשים לב למקובל במדינות המערביות, כגון ארה"ב ובריטניה.
היבטים לגבי הגבלות אסדרתיות הנוגעות לרכש חברות בישראל, בארה"ב ובבריטניה .
תהליכי רכש, הפרטה ומיזוג של חברות מקומיות כפופים בין היתר לכללים אסדרתיים של המדינות שהחברות פועלות בהן , דוגמת הגבלות מסוגים שונים החלות על מכירת חברות לחברות זרות.
אשר לתע"א, אלתא ורפאל, הן כפופות בנוגע להקמת חברות ולרכש מניות בחברות במדינות זרות הן לאסדרה בישראל והן לאסדרה במדינות שבהן פועלות החברות הזרות.
ככלל, בשנים האחרונות מסתמנת מגמה של הכבדה באסדרה בארה"ב ובבריטניה בכל הנוגע למיזוגים ולרכישת חברות.
הדבר עלול להשפיע גם על יכולתן של התע"א, אלתא ורפאל לעמוד ביעדים האסטרטגיים שקבעו לעצמן בעניין רכישת חברות במדינות אלו.
להלן פירוט של היבטים הקשורים לרכש חברות בישראל ובעולם: .
תרשים 7: היבטים לגבי הגבלות אסדרתיות הנוגעות לרכש חברות בישראל, בארה"ב ובבריטניה .
על פי מסמכים שונים, בעיבוד משרד מבקר המדינה.
| 1327 | דוחמבקר המדינה | אדר ב התשפ״ב | מרץ2022 .
* ריכוז הנתונים בישראל בהתאם לחקיקה רלוונטית ולהחלטות ממשלה.
** ריכוז הנתונים בארה"ב בהתאם לקווים מנחים של משרד ההגנה של ארה"ב, הצהרה משותפת של נציבות המסחר הפדרלית ומשרד המשפטים של ארה"ב ולחקיקה רלוונטית.
*** ריכוז הנתונים בבריטניה בהתאם למסמך של המשרד לעסקים, אנרגייה ואסטרטגיה תעשייתית ולחקיקה רלוונטית.
ישראל - הגנה על אינטרסים חיוניים של המדינה וחדשנות טכנולוגית: בנוגע להפרטת חברות ממשלתיות בישראל, בחוק החברות הממשלתיות נקבע כי השרים האחראים לענייני החברה, באישורה של ועדת השרים לענייני הפרטה, רשאים להכריז בצו כי למדינה יש אינטרסים חיוניים, אחד או יותר, בקשר לחברה שבהפרטה.
בחוק נקבע כי אינטרסים חיוניים משמעם בין היתר הבטחת המשך קיומן של פעילויות החיוניות לביטחון המדינה או ליחסי החוץ שלה, וקידום התחרות או מניעת ריכוזיות במשק.
לדוגמה, בנובמבר 2020 החליטה ועדת השרים לענייני הפרטה להפריט את התע"א בדרך של הנפקת מניות מיעוט - מכירה בבורסה לניירות ערך בתל אביב בע״מ של עד %49 מהון המניות של החברה19.
בהחלטה צוין בין היתר כי ההנפקה לא תבוצע בלי שיעוגנו האינטרסים החיוניים של המדינה בתע"א ובאלתא ודרכי ההגנה עליהם באמצעות צווים לקביעת האינטרסים החיוניים של המדינה, לפי האמור בחוק החברות הממשלתיות.
במקרה קודם, בעקבות החלטת ועדת השרים לענייני הפרטה מדצמבר 201320 להפריט את התעשיה הצבאית לישראל בע"מ (תעש) (להלן - תעש) ו בהתאם לאמור בחוק החברות הממשלתיות, ביצעה רשות החברות הממשלתיות בשנת 2016 את הפרטת תעש ומכירת חלקים ממנה לאלביט מערכות בע"מ (להלן - אלביט) תוך קבלת אישורם של רשות התחרות ומשהב"ט.
אחד התחומים בתעש שלא הופרטו נכלל בתומר חברה ממשלתית בע"מ, שהוקמה במקביל להפרטת תעש.
תומר חברה ממשלתית בע"מ מפתחת ומייצרת בין היתר מערכות הנעה רקטית עבור מערכת הביטחון ומשמשת קבלן משנה של אלביט, התע"א ורפאל.
לגבי תעש הותקן צו החברות הממשלתיות (הכרזה על אינטרסים חיוניים למדינה בתעש מערכות בע"מ), התשע"ו- 2016 .
בצו נקבעו בין היתר הוראות שונות המאפשרות למדינה לשמור על האינטרסים החיוניים שלה בחברה, לרבות שמירת אופייה כחברה ישראלית שמרכז עסקיה וניהולה הם בישראל.
נוסף על חוק החברות הממשלתיות, יש כמה חוקים שנועדו להגן על האינטרסים החיוניים של המדינה גם בחברות שאינן ממשלתיות.
לדוגמה, בחוק התאגידים הביטחוניים (הגנה על אינטרסים ביטחוניים), התשס"ו -2006 , נקבע כי ראש הממשלה, שר הביטחון ושר הכלכלה והתעשייה רשאים להכריז בצו כי תאגיד מסוים הוא תאגיד ביטחוני שלמדינה יש בו אינטרס ביטחוני, ולהחיל עליו הגבלות בצו, בין היתר בדבר רכישת שליטה או אמצעי שליטה בו או החזקתם ומיזם או מיזוג של התאגיד עם גורם אחר.
כמו כן, בחוק התקשורת (בזק ושידורים), התשמ"ב-1982 , נקבע כי ראש הממשלה ושר הכלכלה והתעשייה באישור הממשלה רשאים .
19 מכירה בדילול מלא שמשמעותו כי הרווח למניה מחושב על בסיס ההנחה שכל זכויות ההמרה ינוצלו, ויונפקו בגינן מניות.
20 /החלטה מח2 מדצמבר2013 .
במאי2014 /התקבלה החלטה מח4 /, שהיא תיקון להחלטה מח2 /.
לפי החלטה מח4 , /החלטת הממשלה מח2 היא החלטת הפרטה גם בעניין עשות אשקלון תעשיות בע"מ, שהייתה במועד שבו התקבלה החלטה מח/4 .
| 1328 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות לקבוע בצו כי שירות בזק21 כלשהו הוא שירות חיוני ולהגביל בצו בין היתר רכישה והחזקה של אמצעי שליטה באותו נותן השירות החיוני.
בנוגע להקמה של חברות שעיקר עיסוקיהן בחדשנות טכנולוגית ולרכישת מניות בחברות כאלו (להלן - חברות חדשנות), יצוין כי בספטמבר 2017 פרסמה רשות החברות חוזר חדשנות לעידודן של 18 חברות ממשלתיות והחברות הבנות שלהן, לרבות התע"א ורפאל, בין היתר להטמיע טכנולוגיות חדשניות כדי לשפר את תוצאותיהן העסקיות ואת רמת השירות שלהן (להלן - חוזר החדשנות).
כמו כן, במאי 2018 קיבלה הממשלה החלטה 22 בעניין הסרת חסמים ומגבלות העומדים בפני 20 חברות ממשלתיות והחברות הבנות שלהן, לרבות התע"א ורפאל, לאמץ טכנולוגיות חדשניות, ובעניין מתן אישור מראש לחברות האמורות להקים או לרכוש חברות שעיקר עיסוקיהן בחדשנות טכנולוגית (להלן - תוכנית החדשנות) (בנושא החוזר והחלטת הממשלה ראו פירוט בהמשך).
ארה"ב - מיזוגים וק ידום התחרות והחדשנות הטכנולוגית: החברות הביטחוניות האמריקאיות הגדולות נוצרו עקב תהליכי מיזוג ורכישה, והן נסחרות בבורסות שונות בארה"ב.
ממשלת ארה"ב אינה בעלת מניות בחברות אלו.
שש מעשר החברות הביטחוניות המובילות בעולם מבחינת היקף מכירותיהן בשנת 2020 היו חברות אמריקאיות.
היקף המכירות שלהן בשנת 2020 הסתכם בכ-281 מיליארד דולר, מתוכם213 ( מיליארד דולר76% .
) בשוק הביטחוני בספטמבר 2015 הכין משרד ההגנה של ארה"ב קווים מנחים ולפיהם אין לראות בעין יפה המשך מיזוגים של חברות ביטחוניות אמריקאיות גדולות.
זאת נוכח המגמה הגוברת למיזוגים בתעשייה הביטחונית האמריקאית והקיטון בתקציבי הביטחון.
משרד ההגנה הצהיר כי בכוונתו לפעול בשיתוף הקונגרס לביצוע חקיקה שתאפשר לרשויות הרלוונטיות להבטיח את הקיום של כמות מספקת של חברות כדי לשמור על החדשנות בתעשייה הביטחונית האמריקאית.
באפריל 2016 פרסמו נציבות המסחר הפדרלית האמריקאית האמונה על קידום התחרות וההגנה על הצרכנים, ומשרד המשפטים של ארה"ב הצהרה משותפת בנושא שמירת התחרות בתעשייה הביטחונית האמריקאית23 .
בהצהרה צוין כי אסור שהמיזוגים בשוק הביטחוני יפגעו בחדשנות של החברות לטווח הארוך, וכן שיש לשמור על התחרותיות ועל מספר מספק של חברות משמעותיות ועל קבלני המשנה שלהן.
כמו כן צוין בהצהרה כי פעילותן של הסוכנויות למניעת הגבלים עסקיים בארה"ב תמשיך להתבצע בשיתוף משרד ההגנה של ארה"ב, בין היתר כדי לשמור על ביטחון המדינה.
לדוגמה, בדצמבר 2018 קבעה נציבות המסחר הפדרלית תנאים בנוגע לרכישה בסכום של7.
8 מיליארד דולר של חברה לייצור הנעה רקטית לטילים על ידי חברת Nortrop Grum man Corporation , שהיא החברה הביטחונית הרביעית בגודלה בעולם.
התנאים נועדו להבטיח בין .
21 בחוק נקבע כי בזק משמעו שידור, העברה או קליטה של סימנים, אותיות, כתב, צורות חזותיות, קולות או מידע, באמצעות תיל, אלחוט, מערכת אופטית או מערכות אלקטרומגנטיות אחרות.
22 /החלטה חכ 84 של ועדת השרים לענייני חברה וכלכלה (הקבינט החברתי -כלכלי) ממאי 2018 בנושא "תוכנית החדשנות בחברות ממשלתיות ואישור מותנה לפי חוק החברות הממשלתיות לחברות ממשלתיות להקים או לרכוש חברות בתחום החדשנות".
ההחלטה צורפה לפרוטוקול החלטות הממשלה וקיבלה באותו חודש תוקף של החלטת ממשלה 3837 /(חכ84 .
) 23 Joint Statement on Preserving Competition in the Defense Industry .
| 1329 | דוחמבקר המדינה | אדר ב התשפ״ב | מרץ2022 .
היתר שהיא תמשיך למכור מנועי הנעה רקטית גם לחברות מתחרות, ובכך למנוע פגיעה אפשרית בתחרותיות.
בריטניה - הרחבת מעורבות הממשלה ברכישת חברות ובמיזוגים עם גורמים זרים24: שתיים מבין 50 החברות הביטחוניות המובילות בעולם הן חברות בריטיות שהממשלה אינה בעלת מניות בהן והיקף המכירות שלהן לשנת 2020 הסתכם בכ-39.
8 מיליארד דולר, מתוכם כ-28.
4 ( מיליארד דולר 71% ) בשוק הביטחוני.
בריטניה פועלת כדי להטיל מגבלות מטעמי ביטחון לאומי הנוגעות בין היתר למכירת עסקים בריטיים, לרבות חברות, לגורמים זרים.
לפי מסמך של המשרד לעסקים, אנרגייה ואסטרטגיה תעשייתית מאוקטובר 2017 בנושא ההשפעות של בעלות או שליטה זרה על הביטחון הלאומי 25 , כלכלת בריטניה מאופיינת בפתיחות לסחר ולהשקעות זרות, אולם פתיחות כזאת יכולה להיות אך ורק בהינתן אמצעי הגנה.
במסמך נכתב על המצב האסדרתי הקיים בבריטניה26 , שבו הממשלה יכולה להתערב במיזוגים מסוימים או בהשתלטות על עסקים בריטיים, לרבות חברות, רק בשל חשש לפגיעה בביטחון הלאומי או בתחום התקשורת או ביציבות הפיננסית הנוגעת לאינטרסים הציבוריים.
התערבות הממשלה בעניין רכישת חברות שאינן עוסקות בתחום הביטחוני או בתחום התקשורת מוגבלת בין היתר לחברות בעלות מחזור שנתי של יותר מ-70 מיליון לירות ׂשטרלינג, ולפיכך הממשלה אינה מתערבת במרבית המיזוגים והרכישות הנוגעים לחברות קטנות ובינוניות ולחברות בעלות נתח שוק קטן מ-25% .
עוד נכתב במסמך כי החקיקה בבריטניה בנוגע להסדרת השקעות זרות מפותחת פחות לעומת החקיקה בקנדה ובאוסטרליה, שבה יש מגבלות חמורות יותר על השקעות זרות, כך שמשקיעים זרים המנסים להשתלט על חברות משמעותיות נדרשים להצהיר על כוונותיהם ולקבל אישור מראש לביצוע ההשקעות.
לגבי החקיקה בארה"ב צוין במסמך כי הצהרה מראש כאמור לעיל אינה חובה, אולם גם אם היא לא תוצהר כאמור הממשל רשאי לבדוק את העסקה לאחר השלמתה.
במסמך הוצע לבצע רפורמה באמצעות חקיקה שבה ייקבע בין היתר שממשלת בריטניה תוכל להרחיב את הבחינה וההתערבות שלה בנוגע לרכישת חברות ולמיזוגים זרים בתחומים האלה: התחום הצבאי, התחום הדו -תכליתי שיש בו שימושים צבאיים ואזרחיים וחלקים מתחומי החדשנות הטכנולוגית.
כל זאת נוכח הסיכונים הנובעים מבעלות ושליטה על עסקים קריטיים וכדי לשמור על ביטחון המדינה בין היתר מפני ריגול, חבלה והשפעו ת זרות.
כמו כן נכתב במסמך כי הרפורמה המוצעת תכלול בין היתר מתן אפשרות לממשלה לבחון רכישות זרות בסכום של מיליון לירות שטרלינג ומעלה ולא רק בסכום של 70 מיליון לירות שטרלינג, הגברת יכולת התערבותה של הממשלה גם לגבי חברות בעלות נתח שוק לא משמעותי וחיזוק יכולות הפיקוח וההתערבות שלה בנושא, והטלת חובת דיווח על השקעות זרות כאמור בתחומים מסוימים, כגון הביטחון והאנרגייה.